
NOTĂ JUSTIFICATIVĂ
privind analiza ofertei depusă de Societatea Drumuri Municipale Timişoara SA


	Direcţia Drumuri, Poduri, Parcaje şi Rețele de Utilități prin Biroul Drumuri, Poduri și Parcaje are cuprins în programul de dezvoltare realizarea obiectivul de investiţii ,,Modernizare și extindere Calea Buziaşului”.
	Conform devizului general valoarea totală estimată a investiție este 30.739.886,69 lei (TVA inclusiv), din care construcții montaj C+M 25.210.718,07 lei  (TVA inclusiv).
Durată de realizare: de 24 luni de la data ordinului de începere, din care pentru Etapa I valoarea de 6.765.931,65 lei cu TVA şi termen de finalizare a lucrărilor de 8 luni de la data ordinului de începere.
Sursa de finanţare: Bugetul local capitolul Cap 84.02.03.03. Străzi
	Indicatorii tehnico-economici ai obiectivului de investiţii sunt aprobaţi prin Hotărârea Consiliului Local al Municipiului Timişoara cu nr. 505/02.10.2019, completată prin Hotărârea Consiliului Local al Municipiului Timişoara nr. 201/25.05.2021.
Societatea Drumuri Municipale Timişoara SA a fost înfiinţată prin HCL Timisoara nr. 199/18.11.1997 privind reorganizarea Regiei Autonome DRUMURI MUNICIPALE, in societate pe acţiuni, având ca acţionar unic pe Consiliul Local al Municipiului Timisoara. Prin aceasta hotărâre s-a aprobat şi statutul societăţii,  precum şi capitalul social. În data de 23.06.2021, prin adresa cu nr. 4522, Societatea Drumuri Municipale Timişoara SA, ne aduce la cunoştinţă faptul că intra in categoria persoanelor juridice vizate de art. 31, alin. 1, lit. a), din Legea nr. 98/2016, redând toate considerentele în acest sens.
	Agenţia Naţională pentru Achiziţii Publice, prin adresa nr. 12938/01.07.2021, ne transmite faptul că, în calitate de autoritatea contractantă, Municipiul Timişoara se poate prevala de excepţia prevăzută la art 31 alin. (1) – (2) din Legea nr. 98/2016, în cazul atribuirii contractelor de achiziţie publică/acordurilor-cadru către Societatea Drumuri Municipale Timişoara SA, sub rezerva asumării de către Societatea Drumuri Municipale Timişoara SA a îndeplinirii condiţiei prevăzute la art. 31 alin. (1) lit. b) din Legea nr. 98/2016.
	Prin adresa cu nr. SC2021-19025/06.07.2021 am solicitat Societăţii Drumuri Municipale Timişoara SA ne comunice oferta tehnică şi financiară pentru actualizarea proiectului tehnic şi executarea lucrărilor pentru obiectivul de investiţii ,,Modernizare și extindere Calea Buziaşului”; precum şi asumarea, prin declaraţie pe propria răspundere, a îndeplinirii condiţiei prevăzute la art. 31 alin. (1) lit. b) din Legea nr. 98/2016, coroborat cu prevederile art. 31 alin. (7) din Legea nr. 98/2016, raportat la servicii, produse şi lucrări din ultimii 3 ani anteriori atribuirii contractului.
Societatea Drumuri Municipale Timişoara SA, în data de 22.07.2021, prin adresa cu nr. 5244, depun oferta tehnică şi financiară pentru actualizarea proiectului tehnic şi executarea lucrărilor pentru obiectivul de investiţii ,,Modernizare și extindere Calea Buziaşului”.
Societatea Drumuri Municipale Timişoara SA realizează lucrări de reparații și întreținere a străzilor, aleilor, trotuarelor, podurilor, pasajelor, pasarelelor din municipiul Timișoara precum și a infrastructurii intrainstituționale a municipalității în baza contractelor încheiate cu Municipiul Timişoara. 
Societatea Drumuri Municipale Timişoara SA, poate realiza şi lucrări de modernizare a drumurilor.
	Astfel, societatea a depus:
· Devizul ofertă din care rezultă că valoarea pentru realizarea lucrărilor este de  24.128.433,93 lei, cu TVA, din care pentru Etapa I 6.765.931,65 lei cu TVA, iar cheltuielile indirect sunt de 10%, profitul de 5%;
· Actul constitutiv al societăţii;
· Adresa nr. 4522/23.06.2021, prin care societatea demonstrează că îndeplinşte cumulativ condiţiile stipulate la art 31 alin. (1) lit. a), b) şi lit. c), din Legea nr. 98/2016;
· Declaraţia privind asumarea îndeplinirii condiţiei prevăzute la art. 31 alin. (1) lit. b) din Legea nr. 98/2016, coroborat cu prevederile art. 31 alin. (7) din Legea nr. 98/2016, raportat la servicii, produse şi lucrări din ultimii 3 ani anteriori atribuirii contractului.
Menţionăm faptul că profitul şi cheltuielile indirecte ale Societăţii Drumuri Municipale Timişoara SA, au fost reduse faţă de cele aferente contractului privind activitatea de reparaţii şi întreţinere a străzilor, aleilor, trotuarelor, podurilor, pasajelor, pasarelelor din municipiul Timişoara precum şi a infrastructurii intrainstituţionale a municipalităţii, care sunt în cuantum de 12% - cheltuieli indirecte şi 7% profit.
Preţurile din oferta depusă sunt rezultate în urma unor proceduri de achiziţie publică organizate de Societatea Drumuri Municipale Timişoara SA, şi se încadrează în valoare estimată, iar o parte din aceste preţuri se regăsesc în contractul privind activitatea de reparaţii şi întreţinere a străzilor, aleilor, trotuarelor, podurilor, pasajelor, pasarelelor din municipiul Timişoara precum şi a infrastructurii intrainstituţionale a municipalităţii, aşa cum rezultă din tabelul de mai jos:

	Obiectiv 
	Valoare estimată
	Valoare ofertată

	
	Lei (inclusiv TVA)
	Lei (inclusiv TVA)

	Valoarea totală a lucrărilor de investiţie,  Din care C+M
	30.739.886,69
25.210.718,07
	24.128.433,93

